雲遠府

雲遠府，是明代雲南承宣布政使司下轄的一個府，元元貞二年，於孟養置雲遠路軍民總管府「雲遠路軍民總管府，元貞二年置」。《元史》卷六十一志第十三地理四雲南諸路行中書省雲遠路軍民總管府，洪武十五年三月為府「更置雲南布政司所屬府州縣，為府五十有二：大理、永昌、姚安、楚雄、武定、臨安、騰衝、普安、仁德、澂江、廣西、元江、和泥、柔遠、芒施、鎮康、南甸、麓川、鎮西、平緬、麗江、北勝、曲靖、烏撒、芒部、烏蒙、東川、建昌、德昌、會川、栢興、普定、雲遠、徹里、孟傑、木按、蒙憐、蒙萊、木朵、孟愛、通西、木來、木連、木邦、孟定、謀粘、蒙光、孟隆、孟絹、太公、蒙慶、木蘭，州六十有三：嵩盟、晉寧、昆陽、安寧屬雲南府，鎮南、南安、威遠、景東、開南、遠幹屬楚雄府，姚州屬姚安府，鄧川、蒙化、趙、喜、順寧屬大理府，和曲、祿勸屬武定府，新興、路南屬澂江府，建水、石平、寧川屬臨安府，師宗、彌勒、維摩屬廣西府，巨津、通安、蘭、寶山屬麗江府，永寧、浪渠、順州屬北勝府，陸涼、越、羅雄、馬龍、霑益屬曲靖府，歸化屬烏蒙府，會理、麻龍、通安、姜州屬東川府，建安、永寧、瀘、禮、里、闊、邛部、隆、蘇屬建昌府，昌、德、威龍、普濟屬德昌府，武安、黎溪、永昌屬會川府，習安、永寧、鎮寧、安順屬普定府，縣五十有四：以昆明、富民、宜良屬雲南府，楊林、邵甸屬嵩盟州，呈貢、歸化屬晋寧州，三泊、易門屬昆陽州，祿豊、羅次屬安寧州，楚雄、定遠、諤嘉屬楚雄府，定邊屬鎮南州，廣通屬南安州，永平屬永昌府，大姚屬姚州，太和雲南屬大理府，浪穹、鳳羽屬鄧川州，南甸、元謀屬和曲州，易籠、石舊屬祿勸州，劍川屬鶴慶府，為美歸厚屬仁德府，河湯、江川、陽宗屬澂江府，普舍、研和屬新興州，邑市屬路南州，通海、嶍峨、河西、蒙自屬臨安府，西沙屬寧州，臨西屬巨津州，南寧屬曲靖府，芳華、河納屬六涼州，亦佐屬羅雄州，通泉屬馬龍州，交水、石梁、羅山屬霑益州，中、北社屬永寧州，瀘沽屬禮州，閏鹽、金屬栢興。於千戶所二，捨資屬臨安府，納樓屬和泥府，蠻部六：伴溪、七溪、烏撒、阿頭、易溪、易娘屬和泥芒部府」，《明太祖實錄》卷一百四十三洪武十五年三月初十日己未，永樂年間改雲遠府為孟養府。以土官刀木旦為知府。永樂二年改陞孟養軍民宣慰使司。十四年復設孟養宣慰司「孟養，蠻名迤水，有香柏城。元至元中，於孟養置雲遠路軍民總管府。洪武十五年改為雲遠府。其地故屬平緬宣慰司。平緬思倫發為其下所逐，走京師。帝命西平侯沐春以兵納之，還故地。成祖即位，改雲遠府為孟養府。以土官刀木旦為知府。永樂元年，刀木旦遣人貢方物及金銀器，賜賚遣歸。二年改陞軍民宣慰使司，以刀木旦為使，賜誥印。四年，孟養與戞里相仇殺，緬甸宣慰那羅塔乘釁劫之，殺刀木旦及子思欒發而據其地。事聞，詔行人張洪等齎敕諭責緬。那羅塔懼，仍歸其境土。會木邦宣慰使罕賓法以那羅塔侵據孟養，請自率兵討，遂破緬甸城寨二十餘，獲其象、馬獻京師。十四年復設孟養宣慰司，命刀木旦次子刀得孟為使，以木旦姪玉賓為同知。自木旦被害，司遂廢，孟養之人從玉賓散居干崖、金沙江諸處者三千餘人。朝廷嘗命玉賓署宣慰使以撫之，故仍命為本司同知，令其率眾復業。十五年，刀得孟遣使貢馬及方物」。《明史》卷三百十五列傳第二百三土司六雲南土司三孟養，後廢，治所即今緬甸克欽邦莫寧縣。

 參考資料 

雲南
分類:雲南的府
Category:缅甸行政区划史